section_heading: Formula Renault 3.5
paragraph_text: Sljedeće 2014. Sainz je vozio cijelu sezonu u Formuli Renault 3.5 za momčad DAMS, a momčadski kolega mu je bio Norman Nato. Sezona je sadržavala devet rundi, odnosno 17 utrka. Na svakoj rundi su vožene dvije utrke, osim u Monacu gdje je vožena jedna. Sainz je već na prvoj utrci prve runde na Monzi, koja se vozila 12. travnja, osvojio prvi pole position u sezoni. No tek što su vozači završili formacijski krug i poredali se na grid kako bi započeli utrku, Sainz je u svom bolid počeo mahati rukama kao znak da ima problema s bolidom. Start je odgođen, a Sainz odguran u DAMS-ov boks. Na utrci koju je obilježio veliki sudar Jazemana Jaafara i Marca Sørensena, na kraju je slavio Will Stevens. Sainz je vozio utrku, ali s bolidom u problemima nije mogao bolje od 18. mjesta.<ref> Monza 2014 - Formula Renault 3.5 Series - Race 1 - YouTube. Objavljeno 13. travnja 2014. Pristupljeno 11. studenog 2020. Sljedeći dan u drugoj utrci na istoj stazi, Sainz je ostvario svoj drugi pole position. Ovoga puta je bez problema startao, te odmah na početku pobjegao ostalima. Na kraju je došao do svoje prve pobjede u sezoni s 10,835 sekundi prednosti ispred Marlona Stöckingera.<ref> Monza 2014 - Formula Renault 3.5 Series - Race 2 - YouTube. Objavljeno 13. travnja 2014. Pristupljeno 11. studenog 2020. <ref> Monza FR3.5: Carlos Sainz Jr takes commanding win in second race - Autosport. Objavljeno 13. travnja 2014. Pristupljeno 11. studenog 2020. S dvije odvezene utrke na Monzi, Sainz je s 25 osvojenih bodova dijelio prvo mjestu u ukupnom poretku sa Stevensom i Pierrom Gaslyjem.